Жо Харт

Чарльз Жозеф Жон Харт (, 1987 оны дөрөвдүгээр сарын 19-нд төрсөн) буюу Жо Харт () — Английн хөлбөмбөгчин бөгөөд Премьер лигийн Манчестер Сити болон Английн шигшээн хаалгач юм.

Харт 2010 оны есдүгээр сард шигшээ багийн бүрэлдэхүүнд томоохон тэмцээний анхны гараагаа хийхдээ Английн тэргүүн хаалгач болохоо харуулсан гэх ба Английн хөгжөөн дэмжигчдийн талархалыг хүлээгээд буй. 2010 онд Мэргэжлийн хөлбөмбөгчдийн холбооны «Оны шилдэг залуу тоглогчийн» номинацид нэр дэвшиж Манчестер Сити багийн анд Жеймс Милнерт ялагдаж байв. Харин тэрээр 2009-10 оны Премьер лигийн «Оны шилдэг хаалгачын» санал асуулгад ялалт байгуулж байсан нь бий.

Дээр дурдсаны дагуу Хартыг шигшээ багийн түүхэнд цахиур хагалж болох хаалгач гэснийг тодотговол, өдгөө цагийн дэлхийн шилдэг залуу хаалгачдын нэг хэмээн түүнийг Дэлхийн цомд түрүүлж байсан хаалгачид болох Английн Гордон Бэнкс Италийн Жанлуижи Буффон болон Испанийн Икер Касильяс нар дүгнэсэн нь бий.

 Замнал 
Тэрээр төрсөн нутгийнхаа Шрусбери Таун багаас 2003 онд хөлбөмбөгчний замналаа эхлүүлэн
2006 оныг хүртэл тогложээ. Тус багт  2005–06 оны улиралд 46 тоглолтонд оролцож 55 оновчтой довтолгоог тасалж байсан амжилтыг үзүүлсэн байна. 2006 онд Манчестер Сити багт элсчээ. Улмаар 2006 оны аравдугаар сарын 14-нд Премьер лигийн Шеффилд Юнайтед багтай хийсэн тоглолтонд анхны гараагаа хийж, тус тоглолтонд үүргээ гүйцэтгэн гоолгүйгээр тэнцэж байв.


2007 оны нэгдүгээр сард Харт сарын хугацаатайгаар Нэгдүгээр лигийн Транмир Роверс багт зээллэгээр очсон ба 6 тоглолтонд оролцож 8 гоолыг хаалгандаа алдсан байх юм.

Улмаар Блэкпүүл багт 2007 оны дөрөвдүгээр сард зээллэгээр очин тогложээ.

Зээллэгээр амжилттай тоглосон Хартыг Манчестер Ситид эргэн ирэхэд тухайн үеийн дасгалжуулагч Свен-Ёран Эрикссон багийн нэгдүгээр хаалгачаар тоглуулах болсон ба "авъяасаа" нээн таниулах болсон залуу хаалгачыгSky Sports – Eriksson backing for Hart 2008 оны зургаадугаар сарын 1-нд Английн шигшээ Тринадад ба Тобагогийн шигшээгийн эсрэг тоглолтонд дуудан тоглуулсан түүхтэй.

Манчестер Сити багт 2009 оны нэгдүгээр сард ирсэн Шей Гивен нэгдүгээр хаалгач болсонтой холбогдон Хартын гараанд гарах боломж хязгаарлагдмал болж ирсэн байна. Энэ үед Бирмингем Сити багийн удирдлагууд хүнд байдалд ороод байсан багаа лиг өндөрлөхөөс өмнө тогтоож барихын тулд хаалгач авч тоглуулахаар Манчестер Ситид хандан Хаартыг зээллэгээр авч тоглуулах болсон байна. Зээллэгээр ирсэнээс нь хойш Бирмингем 12 тоглолт дараалан хожигдол амсалгүй тоглосоор дээд лигтээ тогтсон юм.
 Шагналууд 
Манчестер Сити
 Премьер лигийн аварга (2): 2011-12, 2013-14
 Английн цомын эзэн (1): 2011
 Английн супер цомын эзэн (1:): 2012
 Лигийн цомын эзэн (1): 2014
 Нийт: 4 цом
Хувийн
 Премьер лигийн алтан бээлий (3): 2010-11 , 2011-12, 2012-13
 Премьер лигийн бэлгэдлийн баг (2): 2009-10 , 2011-12
 Бирмингем Ситигийн шилдэг тоглогч (1): 2009-10
 Манчестер Ситигийн шилдэг тоглогч (1): 2010-11

 Эшлэл 

 Холбоос 
Жо Харт - Манчестер Сити
Жо Харт - TheFA.com

Жо Харт - skysports.com

Ангилал:1987 онд төрсөн
Ангилал:Английн хөлбөмбөгчин
Ангилал:Премьер лигийн тоглогч
Ангилал:Манчестер Сити багийн тоглогч
Ангилал:2010 оны хөлбөмбөгийн ДАШТ-д оролцогч
Ангилал:2012 оны хөлбөмбөгийн ЕАШТ-д оролцогч
Ангилал:Англичууд